ได้เคยมีการฉีดวัคซีนครบคอร์สแบบ 4 เข็ม ไปแล้วเมื่อวันที่ 21 ธันวาคม 63 ต่อมาหมากัดเลยได้กระตุ้นไป 1 เข็ม เมื่อวันที่ 26 มกราคม 64 ต่อมาวันที่ 30 มกราคม 64 น้ำลายสุนัขกระเด็นเข้าตา ผมต้องไปกระตุ้นไหมครับ
สวัสดีค่ะ หากได้ฉีดวัคซีนพิษสุนัขบ้าครบคอร์ส 4 เข็มไปแล้วเมื่อวันที่ 21 ธ.ค. 63 และได้ฉีดกระตุ้นไป 1 เข็มเมื่อ 26 ม.ค. 64 เมื่อโดนน้ำลายสุนัขกระเด็นเข้าตาในวันนี้ วันที่ 30 ม.ค.ไม่จำเป็นต้องฉีดกระตุ้นอีกค่ะ เพราะระดับภูมิคุ้มกันยังคงสูงเพียงพอในการป้องกันการเกิดโรคได้ทั้งนี้ ควรล้างตาด้วยน้ำสะอาดหลายๆ ครั้ง เพื่อป้องกันการติดเชื้อแบคทีเรียต่างๆ ที่มีอยู่ในน้ำลายสุนัข ซึ่งอาจทำให้เกิดตาแดงอักเสบได้ค่ะ โดยอาจล้างโดยการเปิดน้ำจากก๊อกเบาๆ ให้น้ำไหลผ่าดวงตาชั่วครู่ หรือใช้วิธีลืมตาในน้ำสะอาด แล้วกระพริบตาไปมาซัก 10-15 ครั้งค่ะ